<classify> WAFUGAJI wadogo wadogo wa ngombe wa maziwa katika kijiji cha Itulike Kata ya Ramadhani mkoani Njombe wameielezea kampuni ya Maziwa ya Asas kuwa ni mkombozi ambaye amewapa soko la uhakika kwa maziwa wanayokamua. Wakizungumza na waandishi wa habari ambao wapo katika ziara mikoa ya Nyanda za Juu Kusini kuangalia namna gani wafugaji wadogo wananufaika katika sekta ya maziwa hapa nchini, wafugaji hao walieleza hatua ya kampuni kununua maziwa ni ukombozi kwao. Kampuni inanunua maziwa yetu na kutulipa bila usumbufu wowote.Fedha tunazopata kwa kuuza maziwa zinatusaidia kuinua vipato katika familia na kupiga hatua katika kupambana na umasikini, alisema Deborah Jumbe. Jumbe ambaye ana miaka 12 akifuga ngombe wa maziwa 2, amekuwa akipata maziwa lita 40 kwa ngombe watatu kati ya wanane anaowafuga na kuiuzia kampuni na kupata malipo mara mbili kwa mwezi. Mataratajio yangu ni kuongeza uzalishaji wa maziwa kutoka lita 40 za sasa hadi kufikia lita 50 kwa siku. Nimeshabadilisha uzao wa n gombe kwa kuwa huko nyuma nilikuwa natumia uhamilishaji kwa madume na sasa nimebadilisha natumia njia ya uhamilishaji, alisema Deborah. Alisema kutokana na kuwa na uhakika na soko la kuuza maziwa kampuni ya Asas hakuna mfugaji anayepata hasara ya kuharibika maziwa anayoyakamua kwa kukosa soko au kubaki nyumbani kwake.Faida tuliyoipata kutoka tunaanza kumuuzia Asas au kiwanda, ni kupata malipo yetu kwa muda muafaka na faida nyingine tuliyoipata ni pamoja na mafunzo kutoka kwa wataalamu kuja kutuzungukia na kutufundisha mbinu bora za ufugaji wa n gombe wa maziwa, alisema Deborah. Alisema uhakika wa soko la maziwa limemwezesha kusomesha watoto wake wanne na mmoja kati ya hao yuko Chuo Kikuu na pia kujenga nyumba nzuri ya kisasa ambayo anaishi na familia yake.  <topic>: KITAIFA 